45459d6b2766438a1cab720b0aafcca1
vpn-tjenester: hvad er det for noget?
techradar.com
2020.50
vpn står for “virtual private networking”, hvilket er en populær made at beskytte sig på på internettet. det dækker over teknologi, som tilføjer et ekstra sikkerhedslag til både private og offentlige netværk. disse inkluderer bredbånd og internet-hotspots.


en vpn-tjeneste (virtual private network) er derfor en sikker og privat løsning inden for selve internettet, som lader brugere – uanset om de er individer eller en del af en organisation eller virksomhed -  sende og modtage data imens de bevarer sikkerheden ved private netværk. 


det betyder, at du kan bruge det til at danne en sikker ”tunnel” ind i dit firmanetværk for at få adgang til de private interne systemer, men også at du kan browse helt privat og tilgå indhold, som ellers ikke er tilgængeligt såsom netflix eller bbc iplayer.


al trafik der passerer igennem din vpn-forbindelse er sikker og kan i teorien ikke opsnappes af andre, hvilket gør det til en sikker måde at browse nettet privat (men dog ikke altid anonymt) på.


husk blot, at en vpn-løsning kun er så sikker som det svageste led i kæden. så hvis din enhed allerede er inficeret med malware, hjælper det ikke at benytte en vpn for at undgå at blive overvåget, selvom en god antivirus godt kan. 


aa9a8380a8631762d351a59c19873b27
vpn-tjenester: hvad kan jeg bruge dem til?
techradar.com
2020.50
hvis der er noget at bekymre sig om, når det kommer til teknologi og internettet, så er det privatliv. ved at bruge en vpn, kan du, i teorien, forhindre din internetudbyder og regering i at se din internethistorik. 


vpn-løsninger bliver ligeledes markedsført som et populært værktøj i kampen om ytringsfrihed. du kan undgå censur inden for organisationer og fra tredjepart. for eksempel hvis du har et synspunkt som går imod din arbejdsgivers, behøver du ikke frygte, at de finder ud af det.


folk bruger også vpn-teknologi til at ændre deres ”fysiske” lokation. dette resulterer i at brugere ændrer deres indstillinger, så de kan bruge tjenester, der kun er tilgængelige i andre lande. et godt eksempel på dette er at se tv-programmer eller online indhold, som kun kan ses i specifikke lande, meget vel grundet rettighedsspørgsmål. 


du kan også bruge en vpn til at beskytte dig selv imod hackere. hvis du er udendørs og kobler dig til et offentligt internet-hotspot – måske på en cafe eller på biblioteket – er der en risiko for at nogen vil bryde ind på din enhed. dette kan betyde tabt data såsom kodeord.


teknologien vinder også frem i businessverdenen. når du rejser rund til møder hele tiden, er det normalt at forbinde til trejdepartsnetværk. med en vpn, kan du tilgå firmaets intranet uden at bekymre dig om at blive ramt af cyber-kriminelle. 


mange vpn-tjenester – der findes omkring 400 af dem til mobil og desktops – har forskellige plusser og minusser, så hvad end du kun vil have adgang til hulu og bbc iplayer fra en anden region, koble dig op på kontorets netværk eller bare være sikker når du surfer på nettet, finder du en tjeneste, der er skræddersyet til dit behov. 


derudover kan en vpn-tjeneste beskytte dig imod at få nedsat din internethastighed, hvilket eksempelvis er et problem med verizon i usa. ifølge rapporter har internetudbyderen begrænset streaming fra netflix til 10mbps og desuden sat begrænsning på video, hvilket betyder, at smartphonebrugere ikke kan få bedre kvalitet end 480p.


en af udbyderne, nordvpn anslår, at nogle brugere har set en tredobling i hastigheden ved at bruge en vpn til at omgå verizons begrænsninger. det giver stof til eftertanke. det er også interessant at se, at selvom phishing stadig er en relevant fare på nettet, kan en vpn hjælpe med at beskytte imod malware og anden svindel, når du browser.


bd331df304a01d5d1d74b19907ce1083
gratis versus betalt vpn: hvad er bedst?
techradar.com
2020.50
nogle virksomheder tilbyder en basal service, som ikke vil koste dig noget. er de [gratis vpn-løsninger](https://www.techradar.com/vpn/the-best-free-vpn-services-of-2018) så så gode som deres betalte modparter? ikke så hurtigt.


som du nok forventede, er der nogle ulemper og de starter typisk med en begrænsning på den mængde data du kan overføre. avira phantoms gratis vpn er begrænset til 500mb om måneden, privatetunnel giver dig 2gb imens zpn er generøs og giver dig hele 10gb – ikke så dumt.


gratis produkter har oftest også brugsrestriktioner. de fleste firmaer vil ikke have, at du bruger al deres båndbredde på torrents, så zpn blokerer meget typisk for p2p-trafik. 


hede.mes 2gb-løsning har også nogle almindelige begrænsninger. deres ”best effort”-båndbredde betyder, at betalende kunder prioriteres først, og du får så hvad der er tilbage. valget af lokationer er begrænset til tre: canada, holland og singapore.


holas gratis løsning til privatbrug har ikke samme restriktioner, men selv her er der en hage. tjenesten leder trafikken igennem sine gratis brugere i stedet for dedikerede servere, hvilket betyder, at man ved at benytte tjenesten, afgiver lidt af sin båndbredde og ressourcer. 


dernæst er der reklamerne og begrænsningerne på sessioner (cyberghost) og en generel mangel på service. gratis betyder, at der ikke følger nogle garantier med. gratis løsninger er gode til simple behov og kan måske beskytte din laptop på et trådløst hotspot på ferien, men hvis du søger noget mere avanceret, er en betalt løsning bedre.


den umiddelbare fordel er, at dine personlige data forbliver sikre, selvom du er på et offentligt wifi-hotspot. lokale snushaner kan måske se forbindelsen, men de kan ikke se hvad der foregår og hvor den går hen.   


en vpn giver dig også en ny digital identitet i form af en ip-adresse fra et andet land. det gør det sværere for websites og andre at følge dig og lader de der ønsker det undgå lokal censur, imens det lader alle os andre undgå den sædvanlige ”ikke tilgængeligt i dit land”-besked på youtube og andre streaming-tjenester.


bedst af alt, trods det lave tekniske niveau, behøver du ikke være ekspert for at bruge en vpn. oftest skal du blot vælge det land du ønsker en ip-adresse fra, trykke på ”connect” for at starte og ”disconnect” når du er færdig – det er det hele.


5761598aa2f21207478cc413242f5956
vpn-tjenester: hvordan vælger du?
techradar.com
2020.50
der er flere faktorer, som er værd at overveje, når du vælger en betalt vpn. her er seks tips.


**1. har tjenesten servere i alle lande og regioner som du har brug for?**  at have mere end én server i et land hjælper med at sprede presset, men er ikke nogen garanti for en god forbindelse. så lad være med at tro, at en plan med 500 serverer automatisk overgår en med 100.


**2. tjek hvor mange samtidige forbindelser der understøttes.** typisk får du 3-5 hvilket lader dig have en pc, en mobil og tablet forbundet på samme tid. men pas på, mange firmaer siger, at det kun gælder en enkelt bruger og at deres retningslinjer forhindrer misbrug af ressourcerne. hvis du lader hele familien downloade og streame videoer kan du godt få problemer.


**3. nogle udbydere oplyser hvilke protokoller de benytter.** openvpn og ikev2 er gode valg - hurtige og sikre. du vil nok se sstp og den ældre pptp ligesom protokollerne tcp eller udp som openvpn. du behøver ikke forstå hvad det dækker over, men at have flere muligheder hjælper med at gøre tjenesten hurtigere eller mere stabil.


**4. alle vpn-firmaer siger, at de ikke gemme oplysninger om hvad du laver online,** men det er uundgåeligt, at de gemmer lidt data. nogle gemmer den dag du loggede på, mængden af data du har brugt og sletter alt andet, når din session slutter. andre tilføjer ting som din ip-adresse og den server du brugte og gemmer data i flere måneder sågar år. hvis du er bekymret for dette, så tjek deres privatlivspolitik for at blive klogere.


**5. det er vigtigt at overveje hvilken klient, den software, der håndterer dine forbindelser.** disse har alle en liste over servere og en connect/ disconnect-knap, men har du brug for mere? nogle klienter viser også presset på servere samt ping-tider i brugerfladen, hvilket hjælper dig til at vælge den mest optimale server. almindelige brugere vil sætte pris på favoritsystemet til at gemme og hive specifikke servere frem. hvis du ved hvad du gør, er det også godt at have adgang til yderligere indstillinger, hvilket hjælper dig til at fintunet hele systemet.


**6. endelig er der prisen**. pas på de tilsyneladende gode tilbud: de har måske begrænsede funktioner, undlader afgifter, er kun nedsat i pris den første måned og fornyer automatisk dit abonnement, så en engangsudgift pludselig bliver en dyr månedlig afgift. hold øje med pris-linket, læs det med småt og brug eventuelt paypal til at betale, så det er nemt af afmelde dig igen. 


når du så har fundet en god vpn-kandidat, gør du klogt i at tage en prøveperiode, før du køber den store pakke. men en kort prøveperiode kan kun give dig et kort indblik, så når den er overstået, kan du eventuelt købe en enkelt måned, køre så mange tests du kan og derefter opgradere til en billigere løsning (typisk et år), hvis du stadig er tilfreds.


306e3d6f2fa5f29c1a0bf94bf26d972a
vpn-tjenester: hvordan tester vi dem?
techradar.com
2020.50
vi har kigget på features, værdi for pengene og en klar og ærlig prissætning. gratis måder at lære tjenesten at kende på – gratis løsninger, prøveperioder og returret – var vigtige. vi kiggede desuden efter firmaer, som beskytter dit privatliv, når du skriver dig op – der kræves ingen e-mailadresser, prøveperioder startes uden brug af kreditkort, bitcoin kan bruges som betalingsmiddel. 


de officielle hjemmesider fortæller dig aldrig alt hvad du har behov for at vide, så kig forbi privatlivspolitikkerne og brugervilkårene, for at se de vigtige detaljer. gemmer firmaet mere data end du forventede eller gemmer de det længe? hvornår vil de eventuelt dele informationer med andre? er der restriktioner i forhold til hvem der kan benytte tjenesten? nogle udbydere kræver, at du er over 18 år og at tjenesten kun benyttes til personlig og ikke-kommercielt brug. er der andre hager?


ydelsen på en vpn er svær at måle, da der er mange variable, men vi benyttede forskellige teknikker for at få en fornemmelse af hver tjenestes evner. først brugte vi speedtest.net for at måle latency, upload- og download-hastigheder for fjerne forbindelser (typisk uk til californien), og gentog testen umiddelbart efter med vpn slået fra, for at måle forskellen.  


vi fulgte dette op med en meget kortere forbindelse (typisk uk til holland) for at se en typisk hurtig forbindelse, kørte en ekstra benchmark-test for at bekræfte vores resultater og kørte nogle mere generelle browsing-tests – inklusiv streaming af hd-video – for at se efter andre problemer. 


vpn-løsninger giver dig altid en ny ip-adresse, men nogle tjenester har dns eller andre lækager, som giver hints om din identitet. vi besøgte ipleak.net og andre privatlivs-sites for at se efter problemer.


med hensyn til klienter og brugerflade kiggede vi efter gode værktøjer til at vælge servere (ud fra land, region, server, hastighed, med filtre og favoritsystemer, måske med oplysning om serverbelastning og ping-tider), med masser af indstillingsmuligheder, men også klienter der holder sig i baggrunden, indtil de er nødvendige.  


til sidst så vi på det overordnede billede og kom frem til en samlet karakter. her kom vi frem til de 10 bedste vpn-løsninger på markedet. al software i top-5 scorede mindst 70 ud af 100 points.

